Source: https://www.slov-lex.sk/static/SK/ZZ/1964/34/vyhlasene_znenie.html
Timestamp: 2020-07-09 22:57:02+00:00

Document:
34/1964 Zb.
o voľbách do Národného zhromaždenia a do národných výborov
Pracujúci ľud volí za poslancov Národného zhromaždenia a národných výborov svojich najlepších predstaviteľov, občanov politicky a odborne vyspelých a schopných organizovať a zjednocovať tvorivé sily pracujúcich v úsilí o plný rozvoj socialistickej spoločnosti.
Voľby do Národného zhromaždenia a do národných výborov sa konajú na základe všeobecného, rovného a priameho volebného práva tajným hlasovaním.
Právo voliť nemajú však občania, ktorí boli právoplatne pozbavení spôsobilosti na právne úkony pre duševnú poruchu alebo ktorých spôsobilosť na právne úkony bola pre takú poruchu obmedzená.*)
Do Národného zhromaždenia a do národných výborov môže byť zvolený každý občan Československej socialistickej republiky, ktorý má právo voliť a v deň voľby dovŕšil 21 rokov.
Príslušníci ozbrojených síl a ozbrojených sborov majú rovnaké právo voliť a byť volení ako všetci občania.
Zoznamy voličov zostavuje miestny národný výbor podľa volebných okrskov.
Zoznamy voličov sú spoločné pre voľby do Národného zhromaždenia a do národných výborov všetkých stupňov.
Najneskoršie 30 dní predo dňom voľby vyloží miestny národný výbor zoznamy voličov, aby občania mohli do nich v úradných miestnostiach nazrieť. O vyložení zoznamov voličov upovedomí miestny národný výbor občanov spôsobom v mieste obvyklým.
V obciach, v ktorých je viac ako 5000 osôb zapísaných do zoznamov voličov, zariadi miestny národný výbor, aby bol v každom dome vyložený zoznam voličov, ktorí v dome bývajú. Miestny národný výbor môže také opatrenie urobiť i v obciach, ktoré majú menej ako 5000 osôb zapísaných do zoznamov voličov.
Každý občan môže ústne alebo písomne upozorniť miestny národný výbor na chyby a nesprávnosti v zozname voličov a navrhnúť opravu. Miestny národný výbor je povinný o upozornení rozhodnúť do 3 dní a buď urobiť príslušnú opravu v zozname voličov, alebo písomne sťažovateľovi oznámiť, z akých dôvodov opravu nemožno urobiť.
Ak návrh bude zamietnutý, môže ho občan predložiť okresnému súdu príslušnému podľa volebného okrsku. Pre konanie platia ustanovenia Občianskeho súdneho poriadku o preskúmavaní rozhodnutí iných orgánov. Podľa rozhodnutia súdu urobí miestny národný výbor opravu v zozname voličov. Konanie na súde nepodlieha súdnemu poplatku.
Voličom, ktorí sa v čase od vyloženia zoznamov voličov do dňa voľby presťahujú, ako aj voličom, ktorí z vážnych dôvodov nebudú môcť voliť vo volebnom okrsku, v ktorého zozname voličov sú zapísaní, vydá miestny národný výbor na ich žiadosť voličský preukaz a zo zoznamu voličov ich vyčiarkne. Voličský preukaz oprávňuje na zápis do zoznamu voličov v inom volebnom okrsku. Zápis vykonáva miestny národný výbor nového bydliska (miesta pobytu), v deň volieb okrsková volebná komisia. Pri zápise sa voličský preukaz odoberie a pripojí k zoznamu voličov.
Voľby do Národného zhromaždenia a do národných výborov sa konajú podľa volebných obvodov.
Vo volebnom obvode sa volí jeden poslanec.
Obec s počtom obyvateľov do 1500 tvorí pre voľby do miestneho národného výboru spoločný volebný obvod, v ktorom sa volia všetci poslanci.
Náhradníci sa nevolia.
Volebné obvody pre voľby do Národného zhromaždenia
Pre voľby do Národného zhromaždenia sa vytvorí 300 volebných obvodov. Ich zoznam zverejní Predsedníctvo Národného zhromaždenia najneskoršie 60 dní predo dňom voľby.
Volebné obvody pre voľby do národných výborov
Volebné obvody pre voľby do národných výborov určí rada národného výboru, o ktorého voľby ide. Pritom prihliada najmä na územnú rozlohu svojho obvodu, na počet obyvateľov a na úlohy v hospodárskom a kultúrnom rozvoji. Zoznamy volebných obvodov uverejní najneskoršie 55 dní predo dňom voľby.
Pre voľby do krajských národných výborov a do Národného výboru hlavného mesta Prahy sa vytvorí 80 až 160 volebných obvodov.
Pre voľby do okresných národných výborov a do obvodných národných výborov v Prahe sa vytvorí v okresoch (obvodoch) do
80 000 obyvateľov najmenej 60 volebných obvodov,
od 80 000 do 140 000 obyvateľov najmenej 80 volebných obvodov,
nad 140 000 obyvateľov najmenej 100 volebných obvodov.
Najviac sa však vytvorí 120 volebných obvodov.
Pre voľby do mestských národných výborov v Bratislave, Brne, Ostrave a Plzni sa vytvorí 130 až 160 volebných obvodov.
Do miestneho národného výboru v obci, ktorá tvorí spoločný volebný obvod, sa volí, ak ide o obec
do 300 obyvateľov, najmenej 9 poslancov,
od 300 do 800 obyvateľov, najmenej 15 poslancov,
od 800 do 1500 obyvateľov, najmenej 25 poslancov.
Počet poslancov, ktorý má byť zvolený, určí rada miestneho národného výboru.
Pre voľby do miestnych a mestských národných výborov sa vytvorí v obciach
od 1500 do 5000 obyvateľov spravidla 30 volebných obvodov,
od 5000 do 10 000 obyvateľov spravidla 40 volebných obvodov,
od 10 000 do 20 000 obyvateľov spravidla 60 volebných obvodov,
od 20 000 do 50 000 obyvateľov spravidla 80 volebných obvodov,
nad 50 000 obyvateľov spravidla 100 volebných obvodov.
Pre voľby do obvodných národných výborov v Bratislave, Brne, Ostrave a Plzni sa vytvorí toľko volebných obvodov ako pre voľby do miestnych národných výborov.
Pre prijímanie hlasovacích lístkov a pre spočítanie hlasov sa vytvárajú v obciach volebné okrsky, ktoré sú spoločné pre voľby do Národného zhromaždenia a pre voľby do národných výborov všetkých stupňov.
Volebné okrsky a volebné miestnosti pre každý okrsok určí rada miestneho národného výboru najneskoršie 30 dní predo dňom voľby.
Volebný okrsok sa vytvorí spravidla tak, aby zahrňoval asi 1000 voličov. Pre vzdialené časti obce možno vytvoriť samostatné volebné okrsky, ak je v nich aspoň 50 voličov.
Osobitné volebné okrsky sa môžu vytvoriť v nemocniciach, v pôrodniciach, v sanatóriách, v ústavoch sociálnej starostlivosti, v podobných ústavoch a zariadeniach alebo v ich častiach, avšak len vtedy, ak je tam aspoň 50 voličov.
Pre voľby do Národného zhromaždenia môžu sa vytvoriť osobitné volebné okrsky aj na československých zastupiteľských úradoch a lodiach.
Voľby do Národného zhromaždenia riadi Ústredná volebná komisia Národného frontu. Patrí jej aj hlavné riadenie volieb do národných výborov všetkých stupňov. Orgánom Ústrednej volebnej komisie Národného frontu na Slovensku je Slovenská volebná komisia Národného frontu.
do krajských národných výborov riadia krajské volebné komisie Národného frontu a do Národného výboru hlavného mesta Prahy mestská volebná komisia Národného frontu,
do okresných národných výborov a do obvodných národných výborov v Prahe okresné volebné komisie Národného frontu,
do mestských národných výborov mestské volebné komisie Národného frontu,
do miestnych národných výborov a do obvodných národných výborov v Bratislave, Brne, Ostrave a Plzni miestne volebné komisie Národného frontu.
Volebné komisie sú vo svojej činnosti podriadené volebným komisiám vyšších stupňov.
Voľby v jednotlivých volebných obvodoch riadia obvodné volebné komisie.
Ústrednú volebnú komisiu Národného frontu zriaďuje Predsedníctvo Národného zhromaždenia najneskoršie 55 dní predo dňom voľby.
Ústredná volebná komisia Národného frontu riadi voľby do Národného zhromaždenia a do národných výborov a dozerá na presné zachovávanie predpisov o voľbách.
Pre voľby do Národného zhromaždenia a pre voľby do národných výborov Ústredná volebná komisia Národného frontu určuje vzory hlasovacích lístkov, zápisníc obvodných volebných komisií o registrácii kandidátov na poslancov, zápisníc okrskových volebných komisií o hlasovaní, zápisníc obvodných volebných komisií o spočítaní hlasov a osvedčení o zvolení za poslanca.
Pri voľbách do Národného zhromaždenia Ústredná volebná komisia Národného frontu
sústreďuje návrhy na kandidátov pre voľby do Národného zhromaždenia,
prihlasuje kandidátov na registráciu u obvodných volebných komisií,
registruje zvolených poslancov Národného zhromaždenia,
odovzdá spisy o voľbách poslancov Národného zhromaždenia mandátovému výboru Národného zhromaždenia.
Ústredná volebná komisia Národného frontu môže obvodné volebné komisie pre voľby do Národného zhromaždenia riadiť prostredníctvom krajských volebných komisií Národného frontu.
Slovenská volebná komisia Národného frontu dozerá na presné zachovávanie predpisov o voľbách na Slovensku a plní ďalšie úlohy, ktorými ju Ústredná volebná komisia Národného frontu poverí. Zriaďuje ju Predsedníctvo Slovenskej národnej rady najneskoršie 55 dní predo dňom voľby.
Krajské, okresné, mestské a miestne volebné komisie Národného frontu
Volebnú komisiu Národného frontu, ktorá riadi voľby do národného výboru, volí národný výbor, do ktorého sa konajú voľby, najneskoršie 55 dní predo dňom voľby. Národný výbor ju volí na svojom plenárnom zasadnutí za účasti predstaviteľov Národného frontu a občanov.
Volebná komisia Národného frontu, ktorá riadi voľby do národného výboru,
dozerá na presné zachovávanie predpisov o voľbách do národného výboru,
sústreďuje návrhy na kandidátov pre voľby do národného výboru,
rozhoduje s konečnou platnosťou o sťažnostiach na nesprávny postup volebných komisií pri voľbách do národného výboru,
zabezpečuje vyhotovenie hlasovacích lístkov pre voľby do národného výboru,
registruje zvolených poslancov národného výboru,
odovzdá spisy o voľbách mandátovej komisii národného výboru.
Pre každý volebný obvod sa utvorí obvodná volebná komisia.
Obvodné volebné komisie zriaďuje najneskoršie 50 dní predo dňom voľby
pre voľby do Národného zhromaždenia rada krajského národného výboru a rada Národného výboru hlavného mesta Prahy,
pre voľby do národného výboru rada národného výboru, o voľbu ktorého ide.
V obci s počtom obyvateľov do 1500 plní úlohy obvodnej volebnej komisie pre voľby do miestneho národného výboru miestna volebná komisia Národného frontu.
dozerá na presné zachovávanie predpisov o voľbách,
registruje kandidátov na poslancov,
dozerá na priebeh volieb a zisťuje ich výsledky vo volebnom obvode,
predkladá volebnej komisii Národného frontu, ktorá voľby riadi, zprávu o výsledku volieb vo volebnom obvode,
vydáva zvolenému kandidátovi osvedčenie o jeho zvolení,
odovzdá spisy o voľbách na uschovanie príslušnému národnému výboru; spisy o voľbách do Národného zhromaždenia odovzdá krajskému národnému výboru.
Obvodná volebná komisia pre voľby do Národného zhromaždenia rozhoduje aj o sťažnostiach na nesprávny postup okrskových volebných komisií pri voľbe do Národného zhromaždenia.
Pre každý volebný okrsok utvorí rada miestneho národného výboru najneskoršie 30 dní predo dňom voľby okrskovú volebnú komisiu.
Komisia sa skladá z predsedu, podpredsedu, tajomníka a zo 4 až 8 ďalších členov. Vo volebných okrskoch, ktoré majú menej ako 300 voličov, má okrsková volebná komisia popri predsedovi a tajomníkovi 2 alebo 3 ďalších členov.
dozerá na správne odovzdávanie hlasovacích lístkov a bdie nad zachovaním poriadku vo volebnej miestnosti,
spočíta hlasy odovzdané pre každého kandidáta,
spíše o priebehu voľby a spočítaní hlasov zápisnicu, ktorú neodkladne predloží príslušnej obvodnej volebnej komisii,
odovzdá spisy o voľbách na uschovanie okresnému národnému výboru.
Kandidáti pre voľby do Národného zhromaždenia a kandidáti pre voľby do národných výborov sú kandidátmi Národného frontu.
Kandidátov - navrhujú Komunistická strana Československa, iné politické strany a ďalšie spoločenské organizácie Národného frontu, zhromaždenia robotníkov, roľníkov a ostatných pracujúcich na závodoch, úradoch a dedinách a zhromaždenia vojakov a príslušníkov ostatných ozbrojených sborov. Návrhy predkladajú miestnej (mestskej) volebnej komisii Národného frontu. Táto volebná komisia postúpi návrhy na kandidátov pre voľby do národných výborov vyšších stupňov a pre voľby do Národného zhromaždenia okresnej volebnej komisii Národného frontu. Obdobne postupuje okresná a krajská volebná komisia Národného frontu.
Kandidáti sú navrhovaní pre jednotlivé volebné obvody. Pre každý volebný obvod môže byť navrhnutý jeden alebo viac kandidátov. Pre voľby do miestneho národného výboru v obci, ktorá tvorí spoločný volebný obvod, môže byť navrhnutých toľko kandidátov, koľko je určený počet poslancov miestneho národného výboru, alebo viac kandidátov.
Kandidátov pre voľby do Národného zhromaždenia prihlasuje na registráciu Ústredná volebná komisia Národného frontu. Kandidátov pre voľby do národných výborov prihlasuje na registráciu volebná komisia Národného frontu, ktorá riadi voľby do národného výboru. Prihlášky sa podávajú u príslušnej obvodnej volebnej komisie najneskoršie 30 dní predo dňom voľby.
Kandidáti sú prihlasovaní na registráciu podľa volebných obvodov. Nikto však nemôže byť pre voľbu do Národného zhromaždenia alebo pre voľbu do toho istého národného výboru kandidovaný vo viacerých než jednom volebnom obvode.
Prihláška obsahuje vyhlásenie kandidáta, že súhlasí so svojou kandidatúrou. K prihláške sa pripojí zpráva o schôdzi organizácie alebo zhromaždenia pracujúcich, kde bol kandidát navrhnutý.
Obvodná volebná komisia je povinná zaregistrovať všetkých riadne navrhnutých kandidátov.
Obvodná volebná komisia zverejní mená, priezviská, vek a zamestnanie všetkých zaregistrovaných kandidátov, a to najneskoršie
25 dní predo dňom voľby pri voľbách do Národného zhromaždenia, do krajských národných výborov, do Národného výboru hlavného mesta Prahy, do okresných národných výborov, do mestských národných výborov v Bratislave, Brne, Ostrave, Plzni a do obvodných národných výborov v Prahe,
15 dní predo dňom voľby pri voľbách do ostatných mestských a obvodných národných výborov a do miestnych národných výborov.
Všetci zaregistrovaní kandidáti musia byť uvedení na hlasovacích lístkoch.
Hlasovacie lístky musia mať určenú formu a musia byť rozmnožené v potrebnom množstve.
Každá organizácia pracujúcich a každý občan Československej socialistickej republiky má právo slobodne agitovať pre kandidátov v tlači, na schôdzach a iným spôsobom.
Deň volieb do Národného zhromaždenia a do národných výborov určí Predsedníctvo Národného zhromaždenia najneskoršie 60 dní vopred.
Voľby do Národného zhromaždenia a voľby do národných výborov všetkých stupňov sa konajú v ten istý deň na území celého štátu. Voľby sa konajú v deň pracovného pokoja.
V obciach, v ktorých je viac ako 5000 osôb zapísaných do zoznamu voličov, okrskové volebné komisie zabezpečia, aby pre každého voliča bol vyhotovený legitimačný lístok, v ktorom sú uvedené potrebné údaje o voľbách. Súčasne zariadia, aby legitimačný lístok bol dodaný voličovi do bytu. Miestna (mestská) volebná komisia Národného frontu môže určiť, že sa rovnako postupuje i v obciach, ktoré majú menej ako 5000 zapísaných voličov.
Volič, ktorý sa ustanovil do volebnej miestnosti, odovzdá legitimačný lístok a po zázname v zozname voličov dostane hlasovacie lístky. Ak nemá volič legitimačný lístok a ak nie je členovi okrskovej volebnej komisie známy, komisia požiada, aby preukázal svoju totožnosť.
Voliča, ktorý sa ustanovil do volebnej miestnosti s voličským preukazom, okrsková volebná komisia zapíše do zoznamu voličov. Záznam o tom podpíše predseda a tajomník okrskovej volebnej komisie; voličské preukazy sa pripoja.
V priestore určenom pre úpravu hlasovacích lístkov ponechá volič na každom hlasovacom lístku meno a priezvisko kandidáta, na ktorého hlasuje; mená a priezviská kandidátov, na ktorých nehlasuje, prečiarkne. Potom pristúpi k volebnej schránke a vhodí do nej hlasovací lístok.
Volič, ktorý nemôže sám upraviť hlasovací lístok pre telesnú chybu alebo preto, že nemôže čítať a písať, má právo vziať so sebou do priestoru určeného pre úpravu hlasovacích lístkov iného voliča, aby za neho hlasovací lístok upravil.
Len čo uplynie hodina určená pre ukončenie hlasovania, uzavrie sa volebná miestnosť, avšak pred tým odvolia ešte všetci, ktorí sú vo volebnej miestnosti alebo pred ňou. Predseda okrskovej volebnej komisie potom vyhlási hlasovanie za ukončené a pristúpi k otvoreniu volebnej schránky.
V miestnosti, kde okrsková volebná komisia spočítava hlasy, majú právo byť prítomní členovia volebných komisií vyšších stupňov a ďalej zástupcovia organizácií pracujúcich a zástupcovia tlače, splnomocnení na to volebnou komisiou Národného frontu.
Po otvorení volebnej schránky spočíta okrsková volebná komisia hlasovacie lístky podľa volebných obvodov, porovná počet odovzdaných hlasovacích lístkov s počtom osôb, ktorým boli vydané hlasovacie lístky podľa zoznamu voličov, zistí počet hlasov odovzdaných pre každého kandidáta a výsledok zapíše do zápisnice o hlasovaní pre každý volebný obvod.
Ak ponechal volič na hlasovacom lístku viac kandidátov, než má byť vo volebnom obvode zvolených, považuje sa hlasovací lístok za odovzdaný pre kandidáta (kandidátov) podľa poradia na hlasovacom lístku.
Ak vzniknú pochybnosti o platnosti hlasovacieho lístku, rozhoduje o platnosti okrsková volebná komisia, čo poznamená v zápisnici.
Okrsková volebná komisia vyhotoví o hlasovaní a spočítaní hlasov osobitnú zápisnicu pre každý volebný obvod; zápisnicu podpíše predseda, tajomník a ostatní členovia komisie.
V zápisnici okrskovej volebnej komisie o hlasovaní musí sa uviesť:
celkový počet voličov vo volebnom obvode alebo volebnom okrsku, zapísaných v zozname voličov,
počet hlasov odovzdaných pre každého kandidáta,
Po skončenom spočítaní hlasov a podpísaní zápisnice o hlasovaní ohlási predseda okrskovej volebnej komisie výsledok hlasovania podľa jednotlivých volebných obvodov a zašle neodkladne zápisnicu o hlasovaní príslušnej obvodnej volebnej komisii.
Okrsková volebná komisia zapečatí odovzdané hlasovacie lístky a zašle ich spolu s ostatnými volebnými spismi okresnému národnému výboru na uschovanie.
Obvodná volebná komisia spočíta hlasy a zisťuje výsledky hlasovania v obvode na podklade zápisníc predložených okrskovými volebnými komisiami.
V miestnosti, kde obvodná volebná komisia spočítava hlasy, môžu byť prítomní členovia volebných komisií vyšších stupňov a ďalej zástupcovia organizácií pracujúcich a zástupcovia tlače splnomocnení na to volebnou komisiou Národného frontu.
Obvodná volebná komisia vyhotoví zápisnicu o spočítaní hlasov. Zápisnicu podpíše predseda, tajomník a ostatní členovia komisie.
V zápisnici obvodnej volebnej komisie o spočítaní hlasov musí sa uviesť:
počet okrskových volebných komisií vo volebnom obvode,
počet okrskových volebných komisií, ktoré zaslali zápisnicu o hlasovaní,
Vyhlásenie výsledkov volieb v obvodnej volebnej komisii
Po skončenom spočítaní hlasov a po podpísaní zápisnice vyhlási predseda obvodnej volebnej komisie výsledok volieb vo volebnom obvode.
V obciach s počtom obyvateľov do 1500 je z kandidátov, ktorí dostali nadpolovičnú väčšinu platných hlasov, zvolený určený počet kandidátov s najväčším počtom hlasov. Pri rovnosti hlasov rozhoduje poradie kandidátov na hlasovacom lístku.
Predseda obvodnej volebnej komisie vydá zvolenému kandidátovi osvedčenie o zvolení.
Po podpísaní zápisnice o spočítaní hlasov zašle ju predseda obvodnej volebnej komisie ihneď volebnej komisii Národného frontu, ktorá voľby riadi. Ostatné volebné spisy zašle na uschovanie národnému výboru, o voľby ktorého ide, a ak ide o voľby do Národného zhromaždenia, krajskému národnému výboru.
Ak kandidát (žiadny z kandidátov) nedostal nadpolovičnú väčšinu platných hlasov, poznamená to obvodná volebná komisia výslovne v zápisnici o spočítaní hlasov a oznámi to príslušnej volebnej komisii Národného frontu. Súčasne obvodná volebná komisia vyhlási nové voľby, ktoré sa musia konať najneskoršie do 14 dní po prvých voľbách, prípadne vyhlási opätovnú voľbu medzi dvoma kandidátmi, ktorí dostali najväčší počet hlasov.
Nové voľby určí do 14 dní miestna volebná komisia Národného frontu aj vtedy, ak nebol v obci s počtom obyvateľov do 1500 zvolený určený počet poslancov miestneho národného výboru; v nových voľbách sa zvolí zostávajúci počet poslancov miestneho národného výboru.
Ak je počet hlasov odovzdaných vo volebnom obvode menší ako polovica počtu voličov, ktorí majú právo hlasovať v tomto volebnom obvode, poznamená to obvodná volebná komisia výslovne v zápisnici o spočítaní hlasov a oznámi to príslušnej volebnej komisii Národného frontu; táto komisia určí nové voľby, ktoré sa musia konať najneskoršie do 14 dní po prvých voľbách.
Nové voľby sa konajú na podklade zoznamov voličov zostavených pre prvé voľby a podľa ustanovení tohto zákona.
Platnosť voľby jednotlivých poslancov Národného zhromaždenia overí Národné zhromaždenie na svojom prvom zasadnutí na návrh svojho mandátového výboru.
Platnosť voľby jednotlivých poslancov národného výboru overí národný výbor na svojom prvom zasadnutí na návrh mandátovej komisie.
Strata funkcie poslanca
Poslanec, ktorý prestal byť voliteľný, stráca funkciu.
Stratu funkcie poslanca Národného zhromaždenia vysloví Národné zhromaždenie na návrh svojho mandátového výboru.
Stratu funkcie poslanca národného výboru vysloví národný výbor, o ktorého poslanca ide, na návrh mandátovej komisie.
Uvoľnenie z funkcie poslanca
Poslanec Národného zhromaždenia a poslanec národného výboru môže byť na svoju žiadosť uvoľnený z funkcie, ak ju nemôže trvale vykonávať pre chorobu alebo inú vážnu prekážku. O uvoľnení z funkcie rozhoduje Národné zhromaždenie, prípadne plenárne zasadnutie národného výboru, o ktorého poslanca ide.
Ak sa z akéhokoľvek dôvodu uprázdni miesto poslanca Národného zhromaždenia, určí doplňovaciu voľbu Predsedníctvo Národného zhromaždenia.
Ak sa z akéhokoľvek dôvodu uprázdni miesto poslanca národného výboru, určí doplňovaciu voľbu rada národného výboru vyššieho stupňa, a ak ide o poslanca krajského národného výboru alebo Národného výboru hlavného mesta Prahy, Predsedníctvo Národného zhromaždenia. Dokiaľ v obci do 1500 obyvateľov neklesne počet zvolených poslancov miestneho národného výboru pod najmenší určený počet (§ 14 ods. 4), nemusí sa doplňovacia voľba určiť.
Predsedníctvo Národného zhromaždenia, prípadne rada národného výboru nemusí určiť doplňovaciu voľbu alebo môže rozhodnúť, že sa doplňovacia voľba nevykoná, ak by sa mala konať v čase po vyhlásení všeobecných volieb.
Doplňovacia voľba sa koná najneskoršie do 90 dní po tom, keď sa miesto poslanca uprázdnilo.
Doplňovacia voľba sa koná podľa ustanovení tohto zákona; pritom môže orgán, ktorý voľbu určí, rozhodnúť o primeranom skrátení lehôt určených pre vyloženie zoznamov voličov, zriadenie volebných komisií, registráciu kandidátov a jej vyhlásenie, ako i určiť odchýlky pre čas voľby. Doplňovacie voľby do miestnych, mestských, obvodných a okresných národných výborov sa môžu konať i v pracovný deň.
Pre riadenie doplňovacích volieb na uprázdnené miesta poslancov Národného zhromaždenia zriadi Predsedníctvo Národného zhromaždenia pre celé volebné obdobie Národného zhromaždenia Ústrednú volebnú komisiu Národného frontu pre doplňovacie voľby. Komisia sa skladá z predsedu, podpredsedu, tajomníka a z potrebného počtu ďalších členov. Orgánom tejto komisie na Slovensku je Slovenská volebná komisia Národného frontu, ktorú zriadi Predsedníctvo Slovenskej národnej rady; má obdobné zloženie ako Ústredná volebná komisia Národného frontu.
Zvýšenie počtu poslancov národného výboru
Ak počas volebného obdobia vzrastie počet obyvateľov v územnom obvode národného výboru, najmä v dôsledku výstavby sídlisk, prípadne ak to vyžadujú potreby hospodárskeho a kultúrneho rozvoja, môže národný výbor zvýšiť počet poslancov i volebných obvodov v medziach ustanovených týmto zákonom.
Noví poslanci národného výboru sa zvolia doplňovacou voľbou.
Odvolanie poslanca
Každý poslanec môže byť kedykoľvek odvolaný, ak sklamal dôveru svojich voličov alebo ak sa dopustil činu nedôstojného funkcie poslanca. O odvolaní rozhodujú voliči jeho volebného obvodu.
Návrh na odvolanie poslanca podáva príslušný orgán Národného frontu. Oznámi návrh poslancovi, o odvolanie ktorého ide, s uvedením dôvodov. Poslanec má právo sa ústne alebo písomne k návrhu vyjadriť.
Príslušný orgán Národného frontu predloží návrh na odvolanie poslanca Národného zhromaždenia Predsedníctvu Národného zhromaždenia. Návrh na odvolanie poslanca národného výboru predloží národnému výboru, ktorého poslanec má byť odvolaný.
Predsedníctvo Národného zhromaždenia, prípadne národný výbor zabezpečí, aby na prejednanie návrhu na odvolanie poslanca boli zvolané verejné schôdze voličov vo volebnom obvode. O návrhu na odvolanie poslanca rozhodujú voliči na týchto schôdzach verejným hlasovaním.
Inak platia o odvolaní poslanca primerane ustanovenia tohto zákona o voľbe.
Poslanci v zlúčených obciach
Ak počas volebného obdobia dôjde ku zlúčeniu obcí, zostávajú poslanci zvolení do miestnych národných výborov vo funkcii poslancov a tvoria miestny národný výbor v novej obci.
zákon č. 27/1954 Zb. o voľbách do Národného zhromaždenia v znení zákona č. 37/1960 Zb. a zákonných opatrení Predsedníctva Národného zhromaždenia č. 26/1961 Zb. a č. 4/1964 Zb.,
zákon č. 39/1960 Zb. o voľbách do národných výborov v znení zákonných opatrení Predsedníctva Národného zhromaždenia č. 26/1961 Zb. a č. 4/1964 Zb.,
ustanovenie § 14 zákona č. 65/1960 Zb. o národných výboroch.
Ustanovenia § 10 a 499 Občianskeho zákonníka č. 40/1964 Zb.
Druhá hlava Zoznamy voličov
§ 7 Zostavenie zoznamu voličov
§ 8 Vyloženie zoznamov voličov
§ 9 Námietkové konanie
§ 10 Voličský preukaz
Tretia hlava Volebné obvody
§ 12 Volebné obvody pre voľby do Národného zhromaždenia
Štvrtá hlava Volebné okrsky
Piata hlava Volebné komisie
§ 20 Slovenská volebná komisia Národného frontu
Šiesta hlava Kandidáti
§ 27 Navrhovanie kandidátov
§ 30 Vyhlásenie kandidatúry
§ 31 Hlasovacie lístky
§ 32 Členstvo kandidátov vo volebných komisiách
§ 33 Volebná agitácia
Siedma hlava Voľby
§ 34 Deň volieb
§ 35 Informovanie voličov
§ 36 Prípravy vo volebnej miestnosti
§ 37 Priestory pre úpravu hlasovacích lístkov
§ 38 Hlasovanie
§ 39 Úprava hlasovacích lístkov
§ 40 Poriadok vo volebnej miestnosti
§ 41 Ukončenie voľby
Oddiel 3 Určovanie výsledkov volieb
§ 42 Kto môže byť prítomný pri spočítaní hlasov v okrskovej volebnej komisii
§ 43 Spočítanie hlasov v okrskovej volebnej komisii
§ 44 Posudzovanie hlasovacích lístkov
§ 45 Zápisnica o hlasovaní
§ 46 Skončenie konania v okrskovej volebnej komisii
§ 47 Spočítanie hlasov v obvodnej volebnej komisii
§ 48 Zápisnica o spočítaní hlasov v obvodnej volebnej komisii
§ 49 Vyhlásenie výsledkov volieb v obvodnej volebnej komisii
§ 50 Kto je zvolený
§ 51 Osvedčenie o zvolení
§ 52 Uschovanie volebných spisov
§ 53 Nové voľby
§ 54 Overovanie volieb
§ 55 Strata funkcie poslanca
§ 56 Uvoľnenie z funkcie poslanca
§ 59 Zvýšenie počtu poslancov národného výboru
Ôsma hlava Odvolanie poslanca
Deviata hlava Záverečné ustanovenia
§ 61 Poslanci v zlúčených obciach
§ 62 Úhrada nákladov
38/1964 Zb. Uznesenie Predsedníctva Národného zhromaždenia ČSSR o určení volebných obvodov pre voľby do Národného zhromaždenia
31/1966 Zb. Zákonné opatrenie Predsedníctva Národného zhromaždenia o zmene zákona o voľbách do Národného zhromaždenia a do národných výborov
113/1967 Zb. Zákon o voľbách do Národného zhromaždenia
Číslo: 34/1964 Zb.
Názov: Zákon o voľbách do Národného zhromaždenia a do národných výborov
Dátum vyhlásenia: 28.02.1964
Nachádza sa v čiastke: 17/1964
2. 28.02.1964 - 23.05.1966
3. 24.05.1966 - 31.12.1967 31/1966 Zb.

References: § 14
 § 10

§ 7

§ 8

§ 9

§ 10

§ 12

§ 20

§ 27

§ 30

§ 31

§ 32

§ 33

§ 34

§ 35

§ 36

§ 37

§ 38

§ 39

§ 40

§ 41

§ 42

§ 43

§ 44

§ 45

§ 46

§ 47

§ 48

§ 49

§ 50

§ 51

§ 52

§ 53

§ 54

§ 55

§ 56

§ 59

§ 61

§ 62